wannaphong/clean_thaiwikipedia huggingface dataset:
# รอยเท้าปีศาจ
รอยเท้าปีศาจ  เป็นชื่อเรียกปรากฏการณ์ประหลาดที่ตราบจนวันนี้ก็ยังไม่มีคำอธิบายว่าเกิดขึ้นได้อย่างไร 

 เหตุการณ์ 
ในวันที่ 8–9 กุมภาพันธ์ ค.ศ. 1855 ที่มณฑลเดวอน ใกล้กับแม่น้ำเอ็ก ทางตอนใต้ของประเทศอังกฤษ มีหิมะตกอย่างหนัก  รุ่งเช้าขึ้นมา ชาวเมืองต่างพบกับร่องรอยประหลาดบนพื้นหิมะและน้ำแข็งคล้ายรอยเท้าของสัตว์จำพวกสัตว์กีบ เช่น ลาหรือม้า ขนาดของรอยนั้นยาว 4 นิ้ว กว้าง 2 นิ้วเศษ  ร่องรอยนี้ได้กระจายไปทั่วเมือง ราวกับว่าเจ้าของเท้านี้ได้เดินไปทั่วเมืองในเวลากลางคืนที่ผ่านมา ทั้งสนามหญ้าหรือท้องทุ่ง แต่ทว่าที่ประหลาด คือ รอยนี้ดูเหมือนว่าจะเดินด้วยสองเท้าหลังเท่านั้น และปรากฏไปทั่ว แม้กระทั่งในสถานที่ที่ไม่น่าจะเกิดขึ้นได้ เช่น บนกำแพง, ขอบหน้าต่าง หรือหลังคาบ้าน และแม้กระทั่งในท่อระบายน้ำที่มีเส้นผ่าศูนย์กลางเพียง 6 นิ้วเท่านั้น    ความห่างระหว่างรอยมีความสม่ำเสมอกัน  ซึ่งในบางแห่งการสถานที่เกิดรอยมีความห่างกันมาก จนเจ้าของรอยจะต้องกระโดดเป็นระยะทางไกล  และรวมระยะทางที่ร่องรอยนี้ปรากฏเป็นระยะทางนับ 100 ไมล์ ซึ่งคงไม่มีสัตว์ชนิดไหนที่จะทำเช่นนี้ได้ภายในคืนเดียว

รอยนี้ไปสิ้นสุดลงที่เมืองลิมสโตน ซึ่งเป็นเมืองที่อยู่ใกล้เคียงกัน  คล้ายกับว่าได้หายตัวไปเฉย ๆ ซึ่งไม่มีผู้ใดทราบว่าเกิดจากการกระทำของสัตว์ชนิดใดหรือผู้ใด จึงเรียกกันว่า "รอยเท้าปีศาจ" 

ได้มีผู้ตั้งทฤษฎีไว้เกี่ยวกับรอยเท้าปีศาจนี้มากมาย ทั้ง เชื่อว่า เกิดจากการกระทำของจิงโจ้หรือปรากฏการณ์ธรรมชาติที่กระแสน้ำอุ่นที่ได้ลอยกระทบกับอุณหภูมิที่ลอยต่ำลงมา ซึ่งทำให้เกิดไอน้ำขึ้น เมื่อไอน้ำได้ลอยไปกระทบพื้นที่ที่ปกคลุมด้วยหิมะ  ก็อาจทำให้น้ำเกิดการพองตัวขึ้นจนเกิดรอยดังกล่าว แต่ก็เป็นได้เพียงข้อสันนิษฐานของปริศนาที่เกิดมานานกว่า 150 ปีแล้ว 

และในวันที่ 13 มีนาคม ค.ศ. 2009 ปรากฏการณ์รอยเท้าปีศาจนี้ก็ได้กลับมาเกิดขึ้นอีกครั้ง ณ มณฑลเดวอน เช่นเคยเหมือนในอดีต
# เดอะสเตรตส์ไทมส์
เดอะสเตรตส์ไทมส์  เป็นหนังสือพิมพ์รายวันภาษาอังกฤษของประเทศสิงคโปร์  เป็นหนังสือพิมพ์รายวันที่มียอดจำหน่ายสูงสุดในสิงคโปร์ วันละ 400,000 ฉบับAbout Us  ฉบับวันอาทิตย์ใช้ชื่อว่า เดอะซันเดย์ไทมส์  ปัจจุบันเดอะสเตรตส์ไทมส์เป็นส่วนหนึ่งของบริษัท สิงคโปร์เพรสโฮลดิงส์

เดอะสเตรตส์ไทมส์ก่อตั้งขึ้นในปี ค.ศ. 1845 โดยนักธุรกิจชาวอาร์มีเนียชื่อ แคทชิก โมเสสAmassia Publishing   ขณะนั้นทั้งสิงคโปร์และมาเลเซียยังเป็นส่วนหนึ่งของจักรวรรดิอังกฤษ ต่อมาเมื่อสิงคโปร์และมาเลเซียประกาศอิสรภาพในปี ค.ศ. 1963 และสิงคโปร์แยกตัวออกจากมาเลเซียในปี ค.ศ. 1965 หนังสือพิมพ์ฉบับนี้ได้เน้นตีพิมพ์เฉพาะในสิงคโปร์ และก่อตั้งหนังสือพิมพ์ฉบับใหม่ คือ นิวสเตรตส์ไทมส์ ตีพิมพ์เฉพาะในมาเลเซีย
# AEC
เออีซี (AEC) อาจหมายถึง
 ประชาคมเศรษฐกิจอาเซียน (ASEAN Economic Community)
 ประชาคมเศรษฐกิจแอฟริกา (Africa Economic Community)
 AEC เป็นคำย่อของบุคคลที่เกี่ยวข้องในงานก่อสร้าง คือ สถาปนิก (architect), วิศวกร (engineer) และ ผู้รับเหมา (contractor)
# พรรคทางเลือกใหม่
อาจหมายถึง
 พรรคทางเลือกใหม่ ซึ่งเปลี่ยนชื่อจาก พรรคมวลชน เมื่อปี พ.ศ. 2549 และยุบพรรค ในปี พ.ศ. 2552
 พรรคทางเลือกใหม่ (พ.ศ. 2561) เป็นพรรคการเมืองที่จัดตั้งในปี พ.ศ. 2561
# หญ้าสนกระจับ
หญ้าสนกระจับ (ภาษาอังกฤษ:burgrass, hedgehog grass)  เป็นพืชวงศ์หญ้าและพืชฤดูเดียว ออกรากตามข้อ แตกเป็นกอ สูง 50 ซม. ใบยาว มีขนที่ขอบของปลอกหุ้มยาว 5-30 ซม. ช่อดอกแบบ dense spike เป็นทรงกระบอก ยาว 3-10 ซม. ติดผลประมาณ 2-3 เม็ด เปลือกหุ้มเมล็ดสามารถติดไปกับเสื้อผ้าหรือบาดผิวหนังได้ ออกดอกตลอดทั้งปี ชอบดินทราย พบในที่ทิ้งขยะ บางครั้งพบในบริเวณเกษตรกรรม แพร่กระจายทั่วประเทศไทย เป็นพืชท้องถิ่นในทวีปอเมริกา
 อ้างอิง 
 Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative
# ยูอิชิ นากามารุ
ยูอิจิ นากามารุ (4 กันยายน 2526 —) เป็นนักร้องชาวญี่ปุ่นสังกัด Johnny's Associates ยูนิตวง KAT-TUN สีประจำตัว ม่วง

 ละคร 
 Kindaichi Shonen no Jikenbo~Kyuuketsuki Densetsu Satsujin Jiken (2005)
 Sushi Ouji (2007)
 Rescue~Tokubetsukodo kyujotai (2009)
 Last Money: Ai no Nedan (2011) 
 Dachitabi~Daiisshou Dal Segno na Camp (2011)
 Hayami-san to Yobareru Hi (2012)
 Omoni Naitemasu (2012)
 Machigawarechatta Otoko (2013)
 Henshin Interviewer no Yutsu (2013)
 First Class (2014)
First Class season 2 (2015)
Seven Detectives: Season 1 | Keiji 7 nin (2015) / (ep.5)
99.9 Criminal Lawyer | 99.9: Keiji Senmon Bengoshi (2016) / (ep.10)
Massage tantei joe (2016)
I Will Not Work Overtime, Period | Watashi, Teiji de Kaerimasu (2019)

 รายการโทรทัศน์ 
 KAT-TUN no sekaiichi tame naru tabi+
shounen premium
 KAT-TUN no sekaiichi tame naru tabi
 KAT-TUN no sekaiichi dame na yoru
 zettai mane takunaru TV
 shuichi
 cartoon KAT-TUN [2007] 
 Utawara 
 Uta Wara Hot Hit 10 
 KAT-TUN Da! 
 KAT-TUN x3 
 Minna no Terebi 
 Hadaka no Shounen 
 Za Shounen Kurabu (The Shounen Club)

 งานเพลง 
 Boxset 
 [2006.03.22] KAT-TUN (DVD + Album + Single + Booklet) 

 DVD 
 [2003.02.26]Okayusama wa Kami Sama- Concert 55Nin Ai no Request Kotaete!!
 [2005.05.03]KAT-TUN Live Kaizokuban 
 [2005]SUMMARY (KAT-TUN & NewS) 
 [2006.03.22]Real Face Film 
 [2006.06.28]DREAM BOYS 2006 (KAT-TUN & Kanjani8) 
 [2007.05.14]Live of KAT-TUN “Real Face 
 [2007.11.21]TOUR 2007 Cartoon KAT-TUN II You 
 [2008]Live Tour 2008 Queen Of Pirates 
 [2009]KAT-TUN Live Break the Records 
 [2010]KAT-TUN~No More Pain~World Tour 2010 
 [2012]KAT-TUN LIVE TOUR 2012 CHAIN TOKYO DOME 
 [2013.12.30-31] KAT-TUN COUNTDOWN LIVE 2013
 [2014] KAT-TUN LIVE TOUR 2014 COME HERE
 [2015] KAT-TUN LIVE 2015 "quarter" in TOKYO DOME
[2016] KAT-TUN 10TH ANNIVERSARY BEST "10KS!" 
[2018] KAT-TUN LIVE TOUR 2018 CAST

 Album 
 [2006.03.22] Best of KAT-TUN
 [2007.04.18] Cartoon KAT-TUN Ⅱ You
 [2008.06.04] KAT-TUN Ⅲ - QUEEN OF PIRATES
 [2009.04.30] Break the Records-by you&for you-
 [2010.06.16] NO MORE PAIИ
 [2012.02.22] CHAIN
 [2014.06.25] come Here
 [2016.03.22] KAT-TUN 10TH ANNIVERSARY BEST "10KS!"
[2018.07.18] CAST
[2019.07.31] IGNITE
[2022.03.29] Honey
[2022.03.29] Honey <Digital>
 Mini album
 [2013.11.27] 楔-kusabi

 Single 
 [2006.03.22] Real Face
 [2006.07.19] Signal 
 [2006.12.07] Bokura no Machi de [僕らの街で] 
 [2007.06.06] Yorokobi no Uta [喜びの歌] 
 [2007.11.21] Keep the faith
 [2008.02.06] LIPS
 [2008.05.14] DON'T U EVER STOP
 [2008.12.03] White X'mas
 [2009.02.11] ONE DROP
 [2009.03.11] RESCUE
 [2010.02.10] Love yourself
 [2010.03.12] Going!
 [2010.11.17] Change Ur World
 [2011.02.02] Ultimate wheels
 [2011.03.18] White
 [2011.08.03] Run For You
 [2011.11.30] BIRTH
 [2012.06.27] TO THE LIMIT
 [2012.09.12] Fumetsu no Scrum
 [2013.02.06] EXPOSE
 [2013.05.15] FACE to face
 [2014.06.04] In Fact
 [2015.01.21] Dead or Alive
 [2015.03.11] Kiss Kiss Kiss
 [2016.02.10] TRAGEDY
 [2016.03.02] UNLOCK
[2018.04.18] Ask yourself
[2021.03.10] Roar
[2021.03.10] Roar <Digital>
[2021.09.08] We Just Go Hard feat. AK-69 / EUPHORIA 
[2021.09.08] We Just Go Hard feat. AK-69 / EUPHORIA <Digital>
[2022.02.04] CRYSTAL MOMENT <Digital>
# ดิออฟฟิศ (ภาพยนตร์ชุดทางโทรทัศน์อเมริกัน)
ดิออฟฟิศ หรือ ออฟฟิศป่วนชวนหัว  เป็นภาพยนตร์ซีรีส์ฉายทางโทรทัศน์แนวซิตคอม/ขบขัน ที่สร้างและเขียนบทครั้งแรกโดยริกกี เกอร์เวสและสตีเฟน เมอร์แชนท์  ฉายทางบีบีซีในประเทศอังกฤษในปี ค.ศ. 2001 จำนวน 2 ฤดูกาล และถูกนำมาสร้างใหม่ในประเทศต่างๆ ทั้งสหรัฐอเมริกา (The Office ปี 2005 - ปัจจุบัน), ฝรั่งเศส (Le Bureau ปี 2006 - ปัจจุบัน), เยอรมนี (Stromberg ปี 2004 - ปัจจุบัน), แคนาดา (La Job ปี 2006) และในอีกหลายประเทศ เช่น ชิลี (La Ofis), อิสราเอล (HaMisrad), จีน 'The Office' coming to China, says Gervais

ซีรีส์ต้นฉบับกล่าวถึงสำนักงานสาขาของบริษัทขายกระดาษชื่อ เวิร์นแฮม ฮ็อกก์ (Wernham Hogg) มีผู้จัดการสาขาชื่อ เดวิด เบรนท์ (รับบทโดย ริกกี เกอร์เวส) มีผู้ช่วยชื่อ แกเรต คีนแนน (รับบทโดย แมกเคนซี ครูก) ภาพยนตร์ถ่ายทำโดยใช้มุมกล้องเลียนแบบการถ่ายทำภาพยนตร์สารคดีในแบบเรียลลิตีโชว์ ถ่ายทอดความเป็นไปในสำนักงานขายที่มีเรื่องวุ่นวายทั้งวัน

ซีรีส์ฉบับอเมริกัน ถูกนำมาสร้างโดยเกร็ก แดเนียลส์ ออกอากาศทางเอ็นบีซี ตั้งแต่วันที่ 24 มีนาคม ค.ศ. 2005 ถึง 16 พฤษภาคม ค.ศ. 2013 รวม 9 ซีซัน กล่าวถึงสำนักงานสาขาเมืองสแครนตัน รัฐเพนซิลเวเนียของบริษัท ดันเดอร์ มิฟฟลิน (Dunder Mifflin) ซึ่งมีสำนักงานใหญ่อยู่ที่นิวยอร์ก มีผู้จัดการสาขาชื่อ ไมเคิล สก็อตต์ (รับบทโดย สตีฟ แคเรล)  มีผู้ช่วยชื่อ ดไวท์ ชรูท (รับบทโดย เรนน์ วิลสัน) และจิม ฮาลเพอร์ท (รับบทโดย จอห์น คราซินสกี) เมื่อสิ้นสุดฤดูกาลที่เจ็ด บริษัทนี้ถูกบริษัทยักษ์ใหญ่ซื้อกิจการไป และเปลี่ยนตัวผู้จัดการเป็น ดีแองเจโล วิกเกอร์ส (รับบทโดย วิล เฟอร์เรล) 

ซีรีส์ ดิออฟฟิศ ฉายในไทยทางช่องยูนิเวอร์แซลเอเชีย มีชื่อภาษาไทยว่า "ออฟฟิซป่วนชวนหัว" 

นักแสดงหลัก

นักแสดงสมทบ
# นิวแมติก
นิวแมติก  เป็นสาขาวิชาเทคโนโลยีที่เกี่ยวข้องกับการศึกษาและประยุกต์การใช้อากาศอัดให้เครื่องกลขับเคลื่อน

คำว่า นิวเมติก มีรากศัพท์มาจากภาษากรีกโบราณ คำว่า “Pneuma” หมายถึง ก๊าชที่มองไม่เห็น ในปัจจุบันเป็นที่ทราบกันว่า ระบบนิวแมติกจะหมายถึง ระบบที่ใช้อากาศอัดและส่งไปตามท่อทาง อากาศอัดดังกล่าวคือตัวกลางในการส่งถ่ายกำลังของไหลให้เป็นพลังงานกล จากนั้นจึงใช้พลังงานกลดังกล่าวไปใช้งาน เช่น การทำให้กระบอกสูบลมหรือมอเตอร์ลมทำงาน และตัวอย่างของการนำพลังงานดังกล่าวไปประยุกต์ใช้ ได้แก่ งานบรรจุหีบห่อสินค้า งานขนถ่ายวัสดุ เครื่องมือกลที่ใช้พลังงานลมในการขับเคลื่อน การจับยึดเพื่อเจาะชิ้นงาน และการประทับตราลงบนตัวชิ้นงาน เป็นต้น   

การนำอากาศอัดมาประยุกต์ใช้งานนั้นมีวัตถุประสงค์หลักเพื่อก่อให้เกิดการทำงานอย่างอัตโนมัติ (Automation) และก่อให้เกิดการประหยัดแรงงานมนุษย์ ทั้งนี้เนื่องจากระบบนิวแมติกมีจุดเด่นหลายประการเมื่อเปรียบเทียบกับอุปกรณ์ในระบบไฮดรอลิก (Hydraulic) และอุปกรณ์ที่ทำงานด้วยระบบกลไกหรือระบบไฟฟ้า ซึ่งข้อดีของระบบนิวเมติก ได้แก่

 โครงสร้างอุปกรณ์ที่ไม่ยุ่งยากซับซ้อน
 ค่าใช้จ่ายในการลงทุนต่ำ
 ง่ายและสะดวกในการบำรุงรักษาอุปกรณ์ 

ตัวอย่างการนำเอาระบบนิวแมติกไปใช้ประโยชน์ในโรงงานอุตสาหกรรม ได้แก่ กลไกในการจับยึดของเครื่องประกอบชิ้นส่วนในโรงงานอุตสาหกรรม ซึ่งสามารถที่จะนำพลังงานจากอากาศอัดหรือระบบนิวเมติกมาประยุกต์ใช้งานได้อย่างสะดวก โดยการติดตั้งกระบอกลมนิวแมติกเพื่อทำหน้าที่จับยึดชิ้นส่วนที่ต้องการ เป็นต้น

 แหล่งข้อมูลอื่น 
 ระบบนิวเมติกในงานอุตสาหกรรม 
 ข้อควรระวังในการเลือกใช้ระบบนิวเมติก
# วรรณคดีเอเชียตะวันออกเฉียงใต้
วรรณคดีเอเชียตะวันออกเฉียงใต้ เป็นวรรณกรรมที่มีความสำคัญของเอเชียตะวันออกเฉียงใต้ มักเป็นเรื่องราวที่เกิดจากวรรณคดีภาษาสันสกฤต อันได้แก่ รามายณะ, มหาภารตะ และคัมภีร์ปุราณะ ควบคู่กันกับนิทานพื้นเมืองของแต่ละชาติ โดยมากมักเป็นเรื่องราวที่เกี่ยวกับวิถีชีวิต ความเชื่อ และคติต่างๆของผู้คนในแต่ละภูมิภาค รวมถึง อาจมีการสอดแทรกความเชื่อทางศาสนา และประเพณีวัฒนธรรม

 ประวัติ 
แต่เดิม เรื่องแต่งต่างๆ มักมาจากการดำรงชีวิต หรือการเอาชีวิตรอดของผู้คน เรื่องแต่งต่างๆเดิมยังไม่มีแบบแผนที่แน่นอน เมื่อสังคมเริ่มมีความเจริญก้าวหน้า กิจกรรมการเสพวรรณกรรมจึงเริ่มต้นขึ้น ทั้งในรูปแบบของนิทาน, นิทานพื้นบ้าน หรือเพลงพื้นบ้านต่างๆ

ต่อมา ประเทศในเอเชียตะวันออกเฉียงใต้ได้เริ่มรับอิทธิพลมาจากวัฒนธรรมอินเดียและจีน เนื่องด้วยอยู่ในภูมิภาคที่อยู่ระหว่างสองอารยธรรมดังกล่าว จึงได้นำวรรณคดีหลายเรื่องราวมาดัดแปลง ทั้งจากเรื่องที่เขียนในภาษาบาลี, ภาษาสันสกฤต และภาษาจีน โดยอาจนำเรื่องที่เป็นที่รู้จักของจีนและอินเดียมาแปล หรือปรับใหม่ โดยพระมหากษัตริย์, ขุนนาง หรือพระสงฆ์ ในสมัยนั้น

ปัจจุบันได้มีการเปิดหลักสูตรการเรียนการสอนวิชาว่าด้วยเรื่องวรรณคดีเอเชียตะวันออกเฉียงใต้ในระดับอุดมศึกษาหลายแห่ง ตลอดจนมีการจัดหมวดหมู่ในห้องสมุดต่างๆ โดยใช้การจัดอยู่ในหมวด 895.9 ตามระบบทศนิยมของดิวอี้การจัดหมู่หนังสือระบบทศนิยมดิวอี้

 วรรณกรรมประจำชาติ 
ในศตวรรษที่ 19 อิทธิพลจากตะวันตกเริ่มแผ่ขยายมายังภูมิภาคต่างๆ แทนที่วัฒนธรรมที่มีอยู่เดิมจากระบอบจักรวรรดินิยม ส่งผลให้เริ่มมีการรณรงค์วรรณคดีที่มีค่านี้ มิให้สูญสลายไปตามกาลเวลาในหลายประเทศ เพื่อเป็นการอนุรักษ์ให้แก่คนรุ่นหลังต่อไป ดังเช่น:

 วรรณกรรมเวียดนาม 
วรรณกรรมเวียดนาม ได้รับอิทธิพลทั้งทางวัฒนธรรมและภาษาจีน เคยมีการใช้อักษรจื๋อโนมในช่วงคริสต์ศตวรรษที่ 14 และต่อมา ในช่วงคริสต์ศตวรรษที่ 19 ได้มีการใช้อักษรโรมันแทนที่อักษรจีนในภาษาเวียดนาม

 วรรณคดีไทย 
วรรณคดีไทย, พม่า และกัมพูชา ต่างได้รับอิทธิพลมาจากพุทธศาสนานิกายเถรวาท รวมถึงอิทธิพลจากประเทศอินเดีย ในช่วงคริสต์ศตวรรษที่ 13 ได้มีการประดิษฐ์ตัวอักษรและนำมาใช้ในงานวรรณกรรม โดยจากช่วงอดีตถึงปัจจุบัน องค์พระมหากษัตริย์, ราชวงศ์ และเจ้านายของไทย ต่างได้สร้างสรรค์ผลงานด้านวรรณศิลป์ไว้เป็นจำนวนมาก ในขณะเดียวกัน ประชาชนส่วนมากก็มีโอกาสรับรู้ถึงงานวรรณกรรมอย่างแพร่หลาย รวมถึงช่วงต้นคริสต์ศตวรรษที่ 19 ก็ได้เริ่มมีผลงานที่สำคัญจากประเทศจีน ที่เป็นที่รู้จักกันมากขึ้น และเริ่มมีการจัดแปลในรูปแบบบทร้อยแก้วในเวลาต่อมา
# โสภณ เพชรสว่าง
โสภณ เพชรสว่าง (เกิด 31 ธันวาคม พ.ศ. 2483) อดีตรองประธานสภาผู้แทนราษฎร คนที่หนึ่งพระบรมราชโองการ ประกาศ แต่งตั้งประธานและรองประธานสภาผู้แทนราษฎร (นายวันมูหะหมัดนอร์ มะทา นายโสภณ เพชรสว่าง นายสมศักดิ์ เกียรติสุรนนท์) อดีตเลขาธิการพรรคมวลชน และอดีตสมาชิกสภาผู้แทนราษฎรจังหวัดบุรีรัมย์

 ประวัติ 
โสภณ เพชรสว่าง เกิดเมื่อวันที่ 31 ธันวาคม พ.ศ. 2483 ที่อำเภอกระสัง จังหวัดบุรีรัมย์ สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง เมื่อ พ.ศ. 2519

 การทำงาน 
โสภณ เพชรสว่าง เคยทำงานเป็นทนายความ ต่อมาได้รับเลือกตั้งเป็นสมาชิกสภาผู้แทนราษฎร จังหวัดบุรีรัมย์ ในการเลือกตั้ง พ.ศ. 2526 (สังกัดพรรคประชาธิปัตย์) พ.ศ. 2531 (สังกัดพรรคมวลชน) พ.ศ. 2535/2 พ.ศ. 2538 พ.ศ. 2539 (สังกัดพรรคชาติพัฒนา) พ.ศ. 2544 พ.ศ. 2548 (สังกัดพรรคไทยรักไทย) และเคยดำรงตำแหน่งเลขานุการรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ใน พ.ศ. 2526 และเป็นรองประธานสภาผู้แทนราษฎร คนที่ 1

ในการเลือกตั้ง พ.ศ. 2550 ลงสมัครในสังกัดพรรคเพื่อแผ่นดิน แต่ไม่ได้รับเลือกตั้ง ต่อมาในการเลือกตั้ง พ.ศ. 2554 ได้เข้าร่วมกิจกรรมทางการเมืองกับพรรคเพื่อไทย ลงสมัคร ส.ส.ระบบบัญชีรายชื่อ ลำดับที่ 80ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย) แต่ไม่ได้รับเลือกตั้ง ต่อมาได้รับตำแหน่งที่ปรึกษารัฐมนตรีประจำสำนักนายกรัฐมนตรี (วรวัจน์ เอื้ออภิญญกุล)คำสั่งสำนักนายกรัฐมนตรี ที่ 50/2555 เรื่อง แต่งตั้งข้าราชการการเมือง (จำนวน 12 ราย)ครม.ตั้ง ขรก.การเมือง"ปู 2"ครบทุกตำแหน่ง "วัน อยู่บำรุง"นั่งที่ปรึกษา รมช.คค.-"ผดุง"ตามโผเลขาฯ มท.1 จาก มติชน

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 83ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย)

ใน พ.ศ. 2561 นายโสภณได้ย้ายจากพรรคเพื่อไทยมาสังกัด พรรคพลังพลเมืองไทย เป็นรองหัวหน้าพรรคhttp://www.ratchakitcha.soc.go.th/DATA/PDF/2561/D/070/T137.PDF จากนั้นจึงได้ย้ายมาสมัครเป็นสมาชิก พรรคเพื่อชาติ ในปีเดียวกัน ทว่าลาออกในอีก 2 เดือนต่อมา พร้อมกับบุตรชาย สุรศักดิ์ เพชรสว่าง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๑, ๔ ธันวาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๖, ๔ ธันวาคม ๒๕๓๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน , เล่ม ๙๕ ตอนที่ ๘๘ ง ฉบับพิเศษ หน้า ๑๓, ๒๕ สิงหาคม ๒๕๒๑
# แดร์รอน กิบสัน
แดร์รอน ทอมัส แดเนียล กิบสัน  เกิดเมื่อวันที่ 25 ตุลาคม ค.ศ. 1987 เป็นอดีตนักฟุตบอลชาวไอริช ตำแหน่งกองกลาง 

 เกียรติประวัติ 
 สโมสร 
แมนเชสเตอร์ยูไนเต็ด
 พรีเมียร์ลีก: 2010–11
อีเอฟแอลคัพ: 2008–09, 2009–10
ฟุตบอลชิงแชมป์สโมสรโลก: 2008

 รางวัลส่วนตัว 
 รางวัลผู้เล่นเยาวชนแห่งปี จิมมี เมอร์ฟี : 2005–06
# เอ็กซ์เกม (รายการโทรทัศน์)
เอ็กซ์เกม เป็นรายการเกมโชว์ประเภทควิซโชว์ โดยได้เริ่มออกอากาศครั้งแรกเมื่อ วันอังคารที่ 1 กุมภาพันธ์ พ.ศ. 2554 ทางสถานีวิทยุโทรทัศน์ไทยทีวีสีช่อง 3 โดยมีผู้ดำเนินรายการคือ ไตรภพ ลิมปพัทธ์ ผลิตรายการโดยบริษัท บอร์น แอนด์ แอสโซซิเอทด์ จำกัด

 กติกา 
ผู้เล่นจะมีอยู่ 1 คู่ คู่ละ 2 คน โดยมีคำถามถึง 15 ข้อ โดยแบ่งออกเป็น 3 ข้อ ต่อ 1 ชุด โดยตอบคำถาม 3 ข้อให้หมด แล้วพีธีกรจึงจะเฉลยไปทีละข้อ โดยมีรางวัลสูงสุดถึง 1,000,000 บาท และ รถจักรยานยนต์ ยามาฮ่า ฟิโอเร่ 1 คัน โดยเกมการแข่งขัน แบ่งคำถามออกเป็น 3 ชุด ชุดละ 5 ข้อ แต่ละข้อมี 2 ตัวเลือก ในการเล่นชุดคำถามแต่ละชุด แบ่งเงินรางวัล ออกเป็นดังนี้
 คำถามชุดที่ 1 ถ้าตอบถูกทั้งหมดได้เงินรางวัล 50,000 บาท
 คำถามชุดที่ 2 ถ้าตอบถูกทั้งหมดได้เงินรางวัล 100,000 บาท
 คำถามชุดที่ 3 ถ้าตอบถูกทั้งหมดได้เงินรางวัล 1,000,000 บาท

 ประเภทคำถาม 
เป็นคำถามที่เกี่ยวกับการทายราคา ของสัตว์ หรือสิ่งของ หรือการทายว่าข้อมูลใดถูกต้องเกี่ยวกับคน สัตว์ สิ่งของ สถานที่ สิ่งของหรือสัตว์ที่นำมาทายราคา จะต้องเป็นของที่หายาก แปลก ใหม่ล่าสุด แพง น่าสนใจ หรือเป็นที่สุด ไม่ว่าจะเป็นที่สุดในประเทศไทยหรือที่สุดในโลก เพื่อสร้างความตื่นเต้นให้แก่ผู้ชม โดยมีจุดมุ่งหมายให้ทุกคนได้รู้ว่าของอย่างนี้ก็มีในโลก
# รังสีโทรศัพท์เคลื่อนที่กับสุขภาพ
ผลกระทบของรังสีโทรศัพท์เคลื่อนที่ที่มีต่อสุขภาพมนุษย์นั้นยังเป็นหัวข้อที่ได้รับความสนใจและการศึกษาอยู่ในปัจจุบัน อันเป็นผลมาจากการใช้โทรศัพท์เคลื่อนที่ที่เพิ่มขึ้นอย่างมหาศาลทั่วโลก (เมื่อเดือนมิถุนายน พ.ศ. 2552 มีตัวเลขผู้ใช้โทรศัพท์เคลื่อนที่ถึง 4.3 พันล้านคน) โทรศัพท์เคลื่อนที่ใช้คลื่นแม่เหล็กไฟฟ้าในช่วงคลื่นไมโครเวฟ ซึ่งบางคนเชื่อว่าเป็นอันตรายต่อสุขภาพมนุษย์ ส่วนระบบดิจิทัลไร้สายอื่น ๆ อย่างเช่น เครือข่ายการสื่อสารข้อมูล สร้างรังสีแบบที่คล้ายกัน

องค์การอนามัยโลกออกรายงานเมื่อวันที่ 31 พฤษภาคม พ.ศ. 2554 ซึ่งจัดรังสีโทรศัพท์เคลื่อนที่ว่า "อาจก่อให้เกิดมะเร็งในมนุษย์" รายงานดังกล่าวออกมาหลังจากทีมนักวิทยาศาสตร์ได้ทบทวนการศึกษาวิจัยเกี่ยวกับความปลอดภัยของโทรศัพท์เคลื่อนที่ การศึกษาวิจัยหนึ่งเกี่ยวกับการใช้โทรศัพท์เคลื่อนที่ในอดีตที่ถูกอ้างอิงในรายงานนั้นได้แสดงให้เห็นว่า กลุ่มผู้ใช้โทรศัพท์เคลื่อนที่บ่อยครั้งที่สุดจะมีความเสี่ยงเป็นเนื้องอกในสมองเพิ่มขึ้นถึง 40% (เฉลี่ยที่ได้รับรายงานอยู่ที่ 30 นาทีต่อวัน ติดต่อกันนานกว่า 10 ปี) 

การสรุปดังกล่าวตรงกันข้ามกับท่าทีก่อนหน้าที่ไม่คาดว่าโทรศัพท์เคลื่อนที่จะทำให้เกิดมะเร็งหรือสถานีฐาน และการทบทวนดังกล่าวไม่พบหลักฐานชัดเจนในผลกระทบต่อสุขภาพด้านอื่น ๆ และหลักฐานยืนยันเกี่ยวกับเนื้องอกในสมองและเนื้องอกประสาทหูในสมองนั้นได้รับการประเมินว่าอยู่ในระดับ "จำกัด" เช่นเดียวกับหลักฐานเกี่ยวกับมะเร็งประเภทอื่น ซึ่งได้รับการพิจารณาว่า "ไม่เพียงพอ"
# สาบเสือที่ลำน้ำกษัตริย์
สาบเสือที่ลำน้ำกษัตริย์  เป็นภาพยนตร์ของค่าย สหมงคลฟิล์มอินเตอร์เนชั่นแนล เป็นผลงานกำกับของ บัณฑิต ฤทธิ์ถกล เป็นเรื่องราวของ วิญญาณเสือร้ายที่มีแรงอาฆาตพยาบาทข้ามพบชาติ รวมไปถึงการตามหาคนรักที่กลับชาติมาเกิดไปพร้อมๆกัน

นักแสดง

ภาณุ สุวรรณโณ..วัน
ปรางทอง ชั่งธรรม..เนียน/เสือสมิง
สุนิสา บราวน์..จูเลีย
โจ  สก๊อต เช็พเพิร์ด..เบย์น

เรื่องย่อ

ปีเตอร์ เบย์น (รับบทโดย โจ สก็อต เช็พเพิร์ด) อดีตนายทหารอังกฤษจากเมืองมัณฑะเล ถูกเจ้าสัวหยาง พ่อค้าของป่าชาวจีนเมืองบางกอก จับได้ว่าเอาปืนชำรุดมาหลอกขาย จึงถูกบังคับให้ร่วมคณะ ไปกับพรานป่าของเจ้าสัวหยาง เพื่อล่าเสือด้วยปืนชำรุดเหล่านั้นให้ได้หรือไม่ก็ถูกเสือฆ่าตาย ขณะเดียวกัน วัน (ภาณุ สุวรรณโณ) ภิกษุหนุ่มอดีตพรานป่าก็ลาสิกขา เพราะถูกวิญญาณอาถรรพ์ของเสือร้ายตัวหนึ่ง คุกคามทุกๆ ครั้งที่เขาพยายามจะนั่งกรรมฐาน จนต้องลาสิกขาออกมาเพื่อตามล่าเสือ

วันและปีเตอร์ต่างเดินทาง สู่หมู่บ้านกลางดงลึกใกล้แดนพม่า และพบกับ จูเลีย (สุนิสสา บราวน์) พรานสาวลูกครึ่ง สายเลือดอเมริกัน-กะเหรี่ยง โดยไม่รู้ว่า ชะตากรรมกำลังพาเขาทั้งสาม ไปพบกับนางเสือร้ายตัวหนึ่ง ซึ่งพร้อมจะเอาชีวิตได้ทุกเมื่อ

วันเข้าร่วมกับปีเตอร์ จูเลียและพรานของเจ้าสัวหยาง ออกตามล่าช้างงายาวตัวหนึ่ง ซึ่งเชื่อกันว่ามี "เสือสมิง" ให้ความคุ้มครอง ทั้งหมดพลัดเข้าสู่อาณาจักรของช้างงายาว และนางเสือร้ายที่มีดวงวิญญาณของ เนียน (ปรางทอง ชั่งธรรม) หญิงสาวผู้ถูกฆ่าตายอย่างทารุณ ระหว่างสงครามลำน้ำกษัตริย์ เมื่อเกือบร้อยปีก่อนสิงอยู่ และได้เข้าถึงใจกลางป่าลำน้ำกษัตริย์ ซึ่งเต็มไปด้วยอาถรรพ์ลี้ลับ ก่อนที่ช้างจะถูกพวกพรานยิงบาดเจ็บ

ความอาฆาตของวิญญาณเนียน ซึ่งสิงอยู่ในร่างของเสือร้าย รุนแรงถึงขนาดแปลงร่างเป็นมนุษย์ ตามไปเล่นงานผู้คนในหมู่บ้านกลางป่า อันเป็นที่ตั้งสถานียิงสัตว์ของเจ้าสัวหยาง และเมื่อจวนตัว เนียน ก็อาศัยพลังจิตอันแก่กล้า เข้าครอบงำวันและพาวันจากไป

ปีเตอร์ และจูเลีย ตามไปช่วยวัน เมื่อวันคืนสติ เขาพยายามจะปลดปล่อยเนียน จากแรงอาฆาตของอดีต ขณะที่พวกพรานของเจ้าสัวหยาง มุ่งจะกำจัดเนียน และฆ่าช้างงางาม

ความโลภ ความอาฆาต และกรรมเก่าจากอดีตชาติ เข้ามาพัวพันระหว่างคนเหล่านั้น จนป่าลำน้ำกษัตริย์คาวคลุ้งไปด้วยเลือด และความตายอีกครั้ง...

ประโยคท้ายเรื่อง

เสือในภาพยนตร์เรื่องนี้ ได้รับการสนับสนุนและฝึกการแสดงโดย สวนเสือศรีราชา ภายใต้พระราชบัญญัติสงวนและคุ้มครองสัตว์ป่า ปี พ.ศ. 2535
# คลองบนดาวอังคาร
คลองบนดาวอังคาร เป็นความเชื่อในสมัยก่อนที่เข้าใจว่ามีคลองอยู่บนดาวอังคาร โดยในปี ค.ศ.1887 นักดาราศาสตร์ชาวอิตาลีชื่อ จิโอวานนี่ สกายอาพาเลนลี ประกาศว่าเขาได้มองเห็นเส้นตรงขนาดยาวหลายเส้นบนดาวอังคารและเรียกสิ่งนี้ว่า 'คาแนล' ประมาณหลายปีต่อมา เพอร์ซิวาล โลเวลล์ นักดาราศาสตร์ชาวอเมริกันชวนให้ผู้คนเชื่อว่าเส้นยาวเหล่านี้เป็นคลองที่สร้างเพื่อทดน้ำโดยมนุษย์ดาวอังคารผู้มีสติปัญญาซึ่งเป็นเรื่องฮือฮากันถึงมนุษย์ต่างดาวที่อยู่ในระบบสุริยะอันเป็นที่มาของเรื่องวุ่นวายหลายๆเรื่อง ในปัจจุบันนักดาราศาสตร์ทุกคนทราบว่าเป็นความเข้าใจผิด เพราะไม่มีคลองบนดาวอังคารที่มองเห็นได้จากโลก ปัจจุบันนักดาราศาสตร์ทราบว่าน้ำบนดาวอังคารมีจริงแต่อยู่ในรูปของน้ำแข็ง
# สุเทพ อัตถากร
สุเทพ อัตถากร (เกิด 17 ตุลาคม พ.ศ. 2480) อดีตรัฐมนตรีว่าการทบวงมหาวิทยาลัย ในรัฐบาลชวน หลีกภัย และอดีตสมาชิกสภาผู้แทนราษฎรกรุงเทพมหานคร

 ประวัติ 
สุเทพ อัตถากร เกิดเมื่อวันที่ 17 ตุลาคม พ.ศ. 2480 ที่อำเภอป้อมปราบศัตรูพ่าย จังหวัดพระนคร เป็นบุตรของนายทองม้วน อัตถากร กับนางทองมาก อัตถากร สำเร็จการศึกษาระดับปริญญาตรีทางด้านนิติศาสตร์ จากมหาวิทยาลัยธรรมศาสตร์ ในปี พ.ศ. 2505 และปริญญาโท รัฐประศาสนศาสตร์ระหว่างประเทศ จากมหาวิทยาลัยพิตส์เบิร์ก ในปี พ.ศ. 2511

 งานการเมือง 
นายสุเทพ อัตถากร เคยเป็นสมาชิกสภาผู้แทนราษฎร กรุงเทพมหานคร สังกัดพรรคพลังธรรม ในการเลือกตั้งสมาชิกสภาผู้แทนราษฎรกรุงเทพมหานคร เขต 2 แทนตำแหน่งที่ว่าง พ.ศ. 2533 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ย้ายมาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคความหวังใหม่ 

สุเทพ อัตถากร เคยได้รับโปรดเกล้าฯ แต่งตั้งเป็นรัฐมนตรีว่าการทบวงมหาวิทยาลัย ในรัฐบาลนายชวน หลีกภัย (ชวน 1) เมื่อปี พ.ศ. 2535พระบรมราชโองการ ประกาศ แต่งตั้งรัฐมนตรี (จำนวน ๔๘ ราย)

สุเทพ อัตถากร เคยเข้าร่วมการชุมนุมทางการเมืองกับกลุ่มพันธมิตรประชาชนเพื่อประชาธิปไตย (พธม.) ซึ่งเคยขึ้นเวทีปราศรัยของกลุ่มดังกล่าว

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๑, ๓ ธันวาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๓, ๓ ธันวาคม ๒๕๓๖
# เซียร์เกย์ จูคอฟ
เซียร์เกย์ วลาดิมิโรวิช จูคอฟ เป็นประธานของสภามวยไทยในรัสเซีย และเป็นโค้ชกิตติมศักดิ์ของรัสเซีย สาขามวยไทย ค.ศ. 2004 จากการที่เขานำทีมรัสเซียเอาชนะการแข่งขันชิงแชมป์ยุโรป ในค.ศ. 1998, 2002 และชิงแชมป์โลกในค.ศ. 2003 ได้เป็นครั้งแรก และเป็นตัวแทนของสหพันธ์มวยไทยนานาชาติ
รวมถึงเป็นประธานกิตติมศักดิ์ของมวยไทยอาชีพในการแข่งขันแบบลีกของรัสเซีย ได้รับคุณวุฒิระดับปริญญาโท ในสายคาราเต้, การต่อสู้ด้วยมือเปล่าแบบทหาร และการให้บริการทั่วไป โดย จูคอฟ มีใบรับรองสิทธิบัตรเป็นจำนวน 6 ใบ
# แฟลชพอยต์
แฟลชพอยต์  เป็นภาพยนตร์ซีรีส์เกี่ยวกับการทำงานของเจ้าหน้าที่ตำรวจพิเศษประเทศแคนาดา ออกอากาศทางเครือข่ายสถานีโทรทัศน์ซีทีวีในแคนาดา และซีบีเอสในสหรัฐอเมริกามาตั้งแต่ปี ค.ศ. 2008  จนถึงปี ค.ศ. 2011 เป็นฤดูกาลที่ 4

เนื้อเรื่องกล่าวถึงการทำงานของหน่วยปฏิบัติการพิเศษ ชื่อ หน่วยตอบโต้เชิงกลยุทธ์ (Strategic Response Unit - SRU) เป็นหน่วยงานสมมุติที่ดัดแปลงมาจากหน่วยพิเศษในสังกัดกรมตำรวจโทรอนโท ซึ่งได้รับการฝึกฝนเป็นพิเศษให้รับมือกับเหตุฉุกเฉินต่างๆ ทั้งการช่วยเหลือตัวประกัน, การกู้วัตถุระเบิด, และอาชญากรรมร้ายแรงที่เกี่ยวข้องกับอาวุธ  โดยเจ้าหน้าที่หน่วยนี้จะได้รับการติดอาวุธปืน ระเบิด และอุปกรณ์สื่อสารทันสมัย แต่จะเน้นการเจรจากับคนร้าย โดยอาศัยข้อมูลจากหน่วยสนับสนุน เพื่อวิเคราะห์สภาพอารมณ์และเหตุผลที่ทำให้คนร้ายตัดสินใจก่อเหตุ มากกว่าจะใช้ความเฉียบขาดรุนแรงสังหารคนร้าย

ซีรีส์นี้ใช้ชื่อภาษาไทยว่า  ทีมระห่ำพิฆาตทรชน  หรือ หน่วยสวาทสาดโคตรกระสุน อยู่บ้านดูหนัง เดลินิวส์, 23 เมษายน 2554 , ลุย บ้า เดือด หรือ หน่วยสวาดสาดกระสุน 

ออกอากาศทางฟรีทีวีของไทยทางช่อง 5 ในวันที่ 25 กุมภาพันธ์ พ.ศ. 2559 โดยใช้ชื่อว่า หน่วยสวาดสาดกระสุน
# สึกูบะ
สึกูบะ  เป็นนครในจังหวัดอิบารากิ ประเทศญี่ปุ่น เป็นที่รู้จักว่าเป็นสถานที่ตั้งของเมืองวิทยาศาสตร์สึกูบะ  ที่มีการวางแผนก่อสร้างและพัฒนามาตั้งแต่สมัยทศวรรษที่ 1960Overview of Tsukuba Science City  Basic Facts About Tsukuba (สืบค้นเมื่อ 3 มิถุนายน พ.ศ. 2554)

ในปี 2008 สึกูบะมีจำนวนประชากร 207,394 คน มีขนาดพื้นที่ทั้งสิ้น 284.07 ตารางกิโลเมตร ในบางครั้งอาจจัดเป็นส่วนหนึ่งของเมืองโดยรอบมหานครโตเกียว
# สลากภัต
สลากภัต  เป็นศัพท์ในพระวินัยปิฎก เป็นชื่อเรียกวิธีถวายทานแก่พระสงฆ์วิธีหนึ่ง โดยการจับสลากเพื่อแจกภัตตาหารหรือปัจจัยวัตถุที่ได้รับจากผู้ศรัทธาถวาย เพื่ออนุเคราะห์แก่ผู้ศรัทธาที่มีปัจจัยวัตถุจำกัดและไม่สามารถถวายแก่พระสงฆ์ทั้งหมดได้พระไตรปิฎก เล่มที่ ๗  พระวินัยปิฎก เล่มที่ ๗ จุลวรรค ภาค ๒ พุทธานุญาตภัตร

โดยสลากภัตนับเนื่องในสังฆทานที่มีอานิสงส์มาก เพราะถือว่าแม้จะตั้งสลากถวายกับพระภิกษุรูปใดรูปหนึ่งที่จับสลากได้ ย่อมเท่ากับถวายกับพระสงฆ์ทั้งหมด เพราะสลากที่จับนั้นพระสงฆ์ทุกรูปในอารามนั้นมีสิทธิ์ได้ นอกจากนั้นสลากภัตยังเป็นหลักการในพระวินัยที่พระพุทธเจ้าทรงวางไว้เพื่อสร้างจิตสำนึกความเท่าเทียมกันและสร้างความเป็นอันหนึ่งเดียวกันแก่คณะสงฆ์เทวประภาส มากคล้าย.  (2554).  วัดคุ้งตะเภา จากอดีตสู่ปัจจุบัน : พัฒนาการทางประวัติศาสตร์ ประเพณีวัฒนธรรม ความเชื่อ และภูมิปัญญาท้องถิ่น.  กรุงเทพฯ : โรงพิมพ์มหาจุฬาลงกรณราชวิทยาลัย.

ในประเทศไทย มีประเพณีสลากภัต ภาคเหนือเรียกว่า ประเพณีทานก๋วยสลาก ตามวัดต่าง ๆ โดยจัดในช่วงเดือน 6 จนถึงเดือน 8 ซึ่งเป็นช่วงผลไม้อุดมสมบูรณ์อุษา เอื้อจิตราเจริญ และคณะ.  (2554).  ประเพณีสลากภัต. [ออน-ไลน์].  เข้าถึงได้จาก :   โดยมีการรวมตัวของคณะศรัทธาทั้งหมู่บ้านนำผลไม้และสำรับคาวหวานไปตั้งเป็นสลากถวายพระภิกษุที่นิมนต์มาจากวัดต่าง ๆ เป็นประเพณีใหญ่สำหรับหมู่บ้านและวัดนั้น ๆ โดยในแต่ละภูมิภาคมีรายละเอียดการจัดประเพณีแตกต่างกันไป